চকরিয়ায় স্থানীয় পর্যায়ে এসডিজি বাস্তবায়ন বিষয়ক দিনব্যাপী কর্মশালা – CHAKARIA24
জুন ২৭, ২০১৯|আপডেট করা হয়েছে: 3 weeks ago
কক্সবাজারের চকরিয়ায় স্থানীয় পর্যায়ে টেকসই উন্নয়ন অভিষ্টসমুহ (এসডিজি) বাস্তবায়ন বিষয়ক দিনব্যাপী কর্মশালা বৃহস্পতিবার (২৭ জুন) সকাল সাড়ে ১০টায় উপজেলা পরিষদের হলরুম মোহনা অনুষ্ঠিত হয়। একটানা বিকাল তিনটা পর্যন্ত চলে এ অনুষ্ঠান। গভর্নেস ইনোভেশন (জিআইইউ) প্রধানমন্ত্রীর কার্যালয়ের সহযোগিতায় চকরিয়া উপজেলা প্রশাসন এ কর্মশালার আয়োজন করে।
চকরিয়া উপজেলা নির্বাহী কর্মকর্তা (ইউএনও) নূরুদ্দীন মুহাম্মদ শিবলী নোমান এর সভাপতিত্বে অনুষ্ঠিত কর্মশালায় প্রধান অতিথি হিসেবে উপস্থিত থেকে মূল প্রবন্ধ উপস্থাপন করেন কক্সবাজারের অতিরিক্ত জেলা প্রশাসক (শিক্ষা ও আইসিটি) মো. আমিন আল পারভেজ।
অনুষ্ঠানে বিশেষ অতিথি হিসেবে উপস্থিত ছিলেন চকরিয়া উপজেলা পরিষদের চেয়ারম্যান আলহাজ্ব ফজলুল করিম সাঈদী, উপজেলা সহকারী কমিশনার (ভূমি) খোন্দকার মো. ইখতিয়ার উদ্দিন আরাফাত, উপজেলা ভাইস চেয়ারম্যান মকছুদুল হক ছুট্টু ও নারী ভাইস চেয়ারম্যান জেসমিন হক জেসি চৌধূরী।
এছাড়া অনুষ্ঠানে উপজেলা কৃষি কর্মকর্তা মো. আতিক উল্লাহ, চকরিয়া মহিলা কলেজের অধ্যক্ষ এস এম মঞ্জুর আলম, চকরিয়া সিটি কলেজের অধ্যক্ষ মোহাম্মদ সালাহ উদ্দিন, চকরিয়া বিশ্ববিদ্যালয় কলেজের বাংলা বিভাগের প্রধান অধ্যাপক পদ্মলোচন বড়–য়া, চকরিয়া কোরক বিদ্যাপীঠের প্রধান শিক্ষক নুরুল আখেরসহ উপজেলার সকল সরকারী-বেসরকারী দপ্তরের কর্মকর্তা, সাংবাদিক প্রতিনিধি, বিভিন্ন ধর্মীয় প্রতিষ্ঠানের প্রতিনিধি, সুশীল সমাজের প্রতিনিধি, উপজেলার সকল ইউনিয়নের চেয়ারম্যানগন. ছাত্র ও শিক্ষক প্রতিনিধিগন উপস্থিত ছিলেন।